Source: http://realitateamedia.ro/handbal-feminin-cupa-romaniei-cel-putin-pentru-un-an-este-final-de-drum-in-cupele-europene-pentru-romascance/
Timestamp: 2017-07-27 18:49:54+00:00

Document:
Handbal feminin - Cupa României / Cel puţin pentru un an este final de drum în cupele europene pentru romaşcance - RealitateaMedia.ro
Acasă Sport Handbal feminin – Cupa României / Cel puţin pentru un an este...
Handbal feminin – Cupa României / Cel puţin pentru un an este final de drum în cupele europene pentru romaşcance
mai 13, 2017 333 0 DISTRIBUIȚI
CSM Unirea Slobozia – CSM Roman 27-26 (14-11)
Echipa feminină nemţeană de handbal CSM Roman va absenta, cel puţin pentru sezonul următor, din cadrul întrecerilor cupelor europene inter-cluburi. Joi seară, elevele profesorului Viorel Lazăr au fost eliminate din cadrul competiţiei acestui sezon de Cupa României. Înfrângerea la limită, suferită chiar înaintea calificării în turneul „Final Four“ intern lasă obiectivul mult dorit neîndeplinit pentru gruparea de lângă Moldova. Romaşcancele au pierdut în fieful formaţiei CSM Unirea Slobozia, echipă care a încheiat pe ultimul loc (12) întrecerea acestei stagiuni a campionatului Ligii Naţionale. Ca să fie sigură de continuarea parcursului în competiţia primei ligi interne de handbal feminin, tabăra ialomiţ eană va juca un „baraj“. Jocul de joi seară a contat pentru faza sferturilor de finală a Cupei României. Ceea ce ar fi trebuit să însemne un simplu meci oficial la discreţia echipei nemţene, s-a transformat într-un coşmar pentru Stoleru şi compania. Handbalistele romaşcane au fost conduse aproape în permanenţă de Unirea, intrând la pauză în dezavantaj: 11-14. În actul secund, cursa de urmărire a nemţencelor din repriza a doua s-a precipitat. În minutul 57, tabela elecronică de marcaj afişa un avans de patru goluri pentru ialomiţence. În ciuda a trei goluri marcate consecutiv şi a atacului de care au beneficiat în ultimele 15 secunde ale partidei nemţele au irosit ultima aruncare, prin Glibko. Ratarea accederii în turneul rezervat celor mai valoroase patru echipe de handbal feminin ale ţării, la nivelul competiţiei Cupa României încheie şi seria jocurilor oficiale la echipa CSMului romaşcan. Iuganu (8 goluri), Stoleru (5), Glibko (4), Vădineanu (3), Toskovic (2), Agrigoroaei, Cîlici, Rusu şi Tomescu (fiecare cu câte un gol) au fost marcatoarele din lotul nemţean, în meciul de joi seară la Slobozia. Înfrângerea romaşcancelor şi eliminarea din Cupa României s-a datorat jocului cu foarte multe erori (în special pe faza de apărare), dar şi a prestaţiei arbitrajului. Antrenorul Viorel Lazăr consideră că fetele sale ar fi meritat să acceadă în turneul final de patru, „Final Four“, la nivelul întrecerii Cupei României, dar în acelaşi timp recunoaşte slăbiciunile propriei echipe. „Am făcut un joc mai slab, cu multe greşeli. Asta-i viaţa, câteodată nu depinde numai de noi, însă o mare influenţă în stabilirea câştigătoarei meciului a avut-o şi arbitrajul“. La precedenta ediţie a Cupei României pe plan intern la handbal feminin, formaţia CSM Roman a acces până în meciul vedetă, finala, act disputat în compania celor de la CSM Bucureşti, actuala campioană şi la vremea respectivă deţinătoare a trofeului Ligii Campionilor. În clasamentul competiţ iei campionatului Ligii Naţionale pentru ediţia 2016- 2017, CSM Roman a terminat pe locul 5, postură insuficientă pentru garantarea continuării par-cursului în cupele europene. Alături de Unirea Slobozia, vor mai participa în faza Final Four-ul Cupei României la handbal feminin echipele CSM Bistriţa (care a învins miercuri pe Rapid Bucureşti, cu 33-32), SCM Craiova (care a învins joi Dunărea Brăila, cu 28-18) şi, cel mai probabil, CSM Bucureşti. Campioana a jucat joi, 11 mai, restanţa din „optimi“ împotriva U. Cluj, învingând cu 42-26. Luni, „tigroaicele“ de la CSM Bucureşti vor întâlni pe HCM Râmnicu Vâlcea, în ultimul meci al sferturilor de finală din cadrul Cupei României. (Ciprian AVĂDANEI)
tweet Articolul precedentTeroare la BorleştiArticolul următorNemţenii, bătaia de joc a producătorilor şi a comercianţilor Realitatea Media	ARTICOLE SIMILAREDE LA ACELAȘI AUTOR

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM